2022.9.6.
HU
Az Európai Unió Hivatalos Lapja
C 342/173 2022. február 17., csütörtök
A 2020. évi KBVP-missziók és -műveletek – értékelés és ajánlások 8. emlékeztet rá, hogy az Unió jelenleg tizenegy polgári missziót, valamint hét katonai missziót és műveletet hajt végre; emlékeztet rá, hogy ezek közül csak három rendelkezik végrehajtó mandátummal: az Európai Unió által vezetett tengeri erők (EUNAVFOR) szomáliai Atalanta művelete, az Európai Uniónak a földközi-tengeri térségben folytatott katonai művelete (EUNAVFOR MED IRINI) és az Európai Unió bosznia-hercegovinai katonai művelete (EUFOR Althaia); emlékeztet rá, hogy az Unió hat polgári misszió (az EU kapacitásépító missziója Maliban (EUCAP Száhel Mali), EUCAP Száhel Niger, EUCAP Szomália) és hat katonai misszió (az Európai Uniónak a mali fegyveres erők kiképzéséhez hozzájáruló katonai missziója (EUTM Mali), EUTM Szomália, EUNAVFOR Atalanta, EUNAVFOR MED IRINI) révén átfogó szerepet vállal a Száhel-övezetben és Afrika szarva térségében; megjegyzi, hogy ezek a missziók és műveletek még nem valósították meg a bennük rejlő összes lehetőséget, és rájuk is hatással van a Covid19-világjárvány, befolyásolva a tevékenységüket és korlátozva hatékonyságukat; javasolja, hogy az uniós KBVP-missziók és -műveletek költségvetését, tervezését és felszerelését a Covid19 tanulságainak fényében értékeljék, és ezért a missziók standard stratégiai felülvizsgálata részeként tekinti az eredmények felülvizsgálatát és a megbízatások lehetséges kiigazítását; 9. hangsúlyozza, hogy az Unió számára fontos a fenntartható stabilitás, a humánbiztonság és jólét biztosítása a szomszédságban; megállapítja, hogy a KBVP katonai műveletei immár szinte kizárólag a fegyveres erők képzésére irányulnak (EUTM), végrehajtó dimenzió nélkül, korlátozott támogatással; úgy véli, hogy e missziók megbízatását – nem érintve nem végrehajtási dimenziójukat – meg kell erősíteni, hangsúlyozva a coachingot, annak érdekében, hogy az európai tanácsadók a lehető legpontosabban ellenőrizhessék a helyszínen, hogy a képzési programokat megfelelően hajtották-e végre, és azok összhangban vannak-e a helyi fegyveres erők operatív szükségleteivel; 10. hangsúlyozza, hogy az Európai Békekeret égisze alatt történő fegyverszállításnak teljes mértékben tiszteletben kell tartania a fegyverkivitelről szóló uniós közös álláspontot, a nemzetközi emberi jogi jogszabályokat és humanitárius jogot, és hatékony átláthatósági rendelkezéseket kell tartalmaznia; 11. sajnálatának ad hangot a mali puccsisták fellépése miatt; mélységes aggodalmát fejezi ki amiatt, hogy Mali területén és általában a Száhel-övezetben nem működnek az alapvető állami szolgáltatások; rendkívüli módon nyugtalanítja a régió biztonságának romlása; mély aggodalmát fejezi ki az ENSZ főtitkárának jelentései miatt, amelyek fegyveres csoportok, köztük terrorista csoportok, a mali fegyveres erők és a Száhel-övezet G5-országainak fegyveres erői által elkövetett, súlyos, múltbeli és folyamatban lévő emberi jogi visszaélésekről és a nemzetközi humanitárius jog súlyos megsértéséről, többek között állítólagos háborús bűncselekményekről számolnak be; mélységesen elítéli e tekintetben a büntetlenséget, és hangsúlyozza, hogy az efféle folytatólagos bűncselekmények aláássák a biztonságos környezet megteremtésére, valamint a fegyveres csoportok és a terroristák elleni küzdelemre irányuló európai és nemzetközi erőfeszítéseket is; hangsúlyozza az ellenséges szereplők növekvő szerepvállalását egy olyan régióban, amely létfontosságú a biztonságunk szempontjából, ez pedig veszélyeztetheti az EU és Mali közös célkitűzéseit, azaz az emberi biztonságot, a békét, a stabilitást és a fenntartható fejlődést az országban, ahol más szereplők, akik nem feltétlenül vallják ugyanazokat az etikai elveket, mint az EU és tagállamai, készek a képességbeli hiányok betöltésére, tekintet nélkül a nemzetközi jogállamisági normákra vagy a hadijogra; súlyos aggodalmának ad hangot a külföldi katonai magánvállalatok növekvő befolyása, valamint a mali kormány azon lehetséges tervei miatt, hogy fegyveres erőinek kiképzéséhez együttműködést kezdeményezzen egy orosz katonai magánvállalattal, a Kremlt helyettesítő Wagner-csoporttal; rámutat, hogy ez az együttműködés összeegyeztethetetlen az EU biztonsági és védelmi együttműködésével, nevezetesen az EUTM Malival, emiatt kéri, hogy az EU értékelje újra a Malival kapcsolatos szerepvállalását; sürgeti a jelenlegi mali hatóságokat, hogy tartózkodjanak a Wagner-csoporttal való szerződéstől, és ne engedélyezzék személyzetének belépését Mali területére; általánosságban hangsúlyozza, hogy szorosan nyomon kell követni a biztonsági és katonai magánvállalatok tevékenységét, amelyek egyre inkább jelen vannak a kiszolgáltatott területeken, például Afrikában, Latin-Amerikában és Kelet-Európában, és emlékeztet annak fontosságára, hogy a Parlamentet folyamatosan tájékoztassák a kérdésről; 12. tudomásul veszi a Száhel-övezetben végrehajtott francia katonai akció nemzetközi és afrikai partnereinkkel egyeztetve és közösen történő újraszervezésének bejelentését; hangsúlyozza, hogy ezeket a fejleményeket a Száhel-övezetben jelen lévő valamennyi nemzetközi partnerrel, különösen az európai partnerekkel szoros egyeztetésben kell végrehajtani; örömmel állapítja meg, hogy az EU és tagállamai továbbra is szerepet vállalnak a Száhel-övezet G5-országainak stabilizációjában, különösen a Száhel-övezet G5-országai közös erőinek támogatása révén, az uniós KBVP-missziók megerősítésével, és hogy az európai tagállamok fegyveres erői egyre nagyobb mértékben vesznek részt a Takuba alkalmi harci kötelékben; 13. üdvözli az EUTM Mali új, kibővített megbízatásának kiigazítását; felszólít a fegyveres erőknek nyújtott strukturális együttműködés és nem végrehajtási jellegű támogatás megerősítésére, valamint a regionalizációs folyamat felgyorsítására, amely lehetővé teszi a misszió számára, hogy katonai segítséget nyújtson a G5-országok fegyveres erőinek, különösen Burkina Fasónak és Nigernek, ami hatással lesz a nemzetközi, európai és afrikai partnerekre; hangsúlyozza, hogy az Európai Békekeret új lehetőségeket kínál a mali fegyveres erők képzésére szánt felszerelés szállításával kapcsolatban, és